de de lv lv lv lv lv hbs_lat en lv lv lv lv lv lv lv lt lv lv lv lv pt lv lv sl lv it lv pt lv lv lv en lv en en lv en lv en lv en lv en lv nl en lv lv en lv lv en lv lv en lv lv lv en lv en lv en lv en fi de en en lv en lv lv lv lv en it lv lv lv lv lv gl lv fr lv lv lv lv lv lv lv fr lv lv lv lv lv lv lv eo lv lv lv lv lv lv lv lv lv lv lv lv lv lv lv lv lv lv lv fr lv lv fr lv lv en lv fi lv lv lv lv lv lv lv en lv lv en lv ru lv de vi th lv ca lv lv lv fi en de ceb lv lt fr fr lv lv lv lv lv lv lv lv lv lv lv lv lv lv lv ur lv lv lt lv lv lv lv lv lv lv lv lv lv pt en lv lv lv en lv en lv lv lv lv lv lv en en pt lv hy
Mans vārds ir Linda Vītuma.
Mans vārds ir Liene Korņejeva. 2003. gadā esmu pabeigusi Rīgas Stradiņa Universitātes medicīnas fakultāti bez sarkanā diploma :D Tagad jau esmu beigusi rezidentūru un esmu sertificēta ārste ģenētiķe. Bez tā jau 10 gadus dresēju Stradiņu studentus, piedalos piedzīvojumu sacensībās, niekojos ar kērlingu, slēpņošanu un karatē, audzinu bites un 2 meitiņas, mācos dūlu zinības, gribu mainīt pasauli :D. Nedzīvoju Rīgā un man ļoti patīk braukt ar mašīnu un skaļi (un nepareizi) dziedāt pie stūres.
Bija laiks, kad man šķita, ka pasauli var iepazīt pēc plāna, ievērojot stingru disciplīnu. Es kļūdījos. Ideja par plānu un disciplīnu atņēma man drosmi, paralizēja mani. Bija lietas, kurām neķēros klāt tāpēc vien, ka aptvēru, ka nespēšu tās iepazīt "pēc plāna". Pēc sākotnējās eiforijas, atklājot vīnu pasauli, ieslīgu skumjās, ka nespēšu iepazīt šo pasauli visā pilnībā. Un man bija taisnība. Vīna pasauli nav iespējams iepazīt pilnībā. Vienīgais, kas ir iespējams - to baudīt dienu no dienas.
Ceļojums vīnu pasaulē - bez plāna.
1. Private Bin East Coast Gewürztraminer, 2010, Villa Maria - maigs, izteikti pieklājīgs vīns. Patīkams pie ikdienas maltītes.
2. Simonsig Gewürztraminer 2010 - vēl viens pieklājīgs, neuzbāzīgs vīns. Saldens. Atvadas no vasaras.
3. Wine of South Africa - Roodeberg 2009 - bija pārāk steidzīga, lai izbaudītu. Augļains. Viegls.
4. Kaya Shiraz 2009 - vēl viens viegls vīns. Piparus nejutu, lai arī pēc apraksta tiem tur vajadzēja būt.
5. Talisman Kindzmarauli 2008  - sarkans, pussalds. Vienkāršs un sirsnīgs. Labs iesācējiem, lai atpazītu ķiršu, kazeņu un (ar iztēles palīdzību) žāvētu plūmju garšu. Pievienoju saiti uz lielisku vietni par Gruzijas vīniem, kurā gan par konkrēto vīnu nekas nebija atrodams ;)
5. Woodbridge By Robert Mondavi Zinfandel 2009 - aromātisks, ar pipariņu, augļains. LIELISKS vīns baudīšanai kopā ar draugiem!
6. Santi Bardolino Classico Ca' Bordenis 2009 - augļains un piesātināts, maigs un interesants. Labprāt šo vīnu dzertu vēlreiz.
7. 2009 Hessische Staatsweingüter Kloster Eberbach Riesling - persiki, medus, neuzbāzīgs vācietis. Dzerams gan viens pats, gan pie ēdiena. I'm in love with it.
8. Alazani Valley Red Semi Sweet Georgian Wine - pirmais jauku ģimenes vakariņu vīns. Kā pirmais - lielisks. Vai būtu dzerams pēc kāda cita vīna... godīgi... diez vai ;)
9. 2009 Louis Eschenauer Reserve de monsieur Louis  - lūdzu, piedošanu, bet šīs bija vīīīī, vēēēē... Vēlreiz nedzeršu.
10. Jāņogu-medus mājās vīns 2011 - stiprs, ar nelielu daudzumu burbulīšu, ar personību un raksturu. Jūtams medus rūgtumiņš un jāņogu svaigums. Pēc šāda vīna, viesību galds bez mazākā kreņķa var palikt nenovākts līdz pat rītam - prieks un miers piepildīja mani pēc 2 glāzēm vīna :)
11. Carmenere, Casa Rivas, Maipo Valley, Chile, 2006 - vīns ar upeņu lapu garšu. Jā gan, upenēm un upeņu lapām ir atšķirīga garšu un aromāts. To "saostīju" rotaļājoties ar Le Nez du Vin :)
12. Cockburn's Special Reserve - protvīni, kurus šobrīd spēju vien baudīt, bet nespēju vienu no otra atšķirt ;)
13. Quinta do Noval - Fine Ruby Port Red - viens no baudāmajiem, neatšķiramajiem portvīniem. Diez, kurā brīdī es tos sākšu atšķirt?
14. BELLINI Cocktail - jo-ma-jo! Tas tik bija piedzīvojums!
Domājām, ka pasūtām šampanieti - labi, šampanieša kokteili. Atnes glāzi, kurā šķidrums ir tāds biezs, burbulīši augšā ceļas tā lēni, lēni. Tāds bremzēts šampanietis. Un smarža...tik jocīga. Nevar saprast, kāda. Ne pēc šampanieša. Dzeram abas ar Elīnu un mierinām viena otru, ka daudz maz dzerams ir un ka atliek vien cerēt, ka nav vecs ;) Mums pievienojas Santa, kura pieskaņojas mūsu izvēlei. Arī Santas acis ieplešas, ieraugot šo savādo dziru. Veram vaļā vēlreiz dzērienu karti - ā, izrādās tas ir kokteilis ar persiku sulu! Ā - nu viss kļūst skaidrs! Gan tā savādi biezā dzēriena konsistence, gan nesaprotamais aromāts, kas izrādās ir persiki. Bija jautri :D Tā mēs iepazināmies, ar vienu no klasiskajiem kokteiļiem - Bellini :) Prozit!
15. Atkārtoti Santi Bardolino Classico Ca' Bordenis 2009 - augļains un piesātināts, maigs un interesants. Labprāt šo vīnu dzertu vēlreiz.
16. LA PUNTA - ROUGE - 2007 - pēc tam, kada mana māsa izbrāķēja piedāvājumu dzert Jacob's Creek, nodzinu skopumu un izvilku no vīna ledusskapja no pašas Korsikas vestu vīnu. Tas nelika vilties - franču skola, bez franču snobisma. Tanīnais, bet bez pārspīlējumiem.
17. trigaio dei feudi di san gregorio - noteiktā apgabalā ražots kvalitatīvs vīns. Tā arī garšo - augļaini un... augļains. Viu, kāpēc man tie vīni nepaliek atmiņā?
20. Baron de ley rioja reserva 2003 - meklēju vīna pudeles bildi, atradu kaut ko daudz labāku - vīnu blogu latviešu valodā. Būs man jāsāk lasīt blogeru apraksti par vīniem, varbūt tad atvērsies mana vīnu garšas un ožas čakra ;)
21. Sunrise Chardonnay - viegli.
22. Reichsgraf von Kesselstatt Josephshofer Riesling Kabinett Feinherb, Mosel, Germany - maigi un izcili baudāmi.
23. Villa Maria Private Bin Marlborough Sauvignon Blanc - gadam nav nozīmes, šo vīnu dzeru ar baudu ikreiz.
24. Vina Maipo Chardonnay - viegli un pilnīgi "sajaucami" ar jeb kuru citu jaunās pasaules baltvīnu.
25.Woodbridge by Robert Mondavi Zinfandel - Mondavi vīnu iemīlēju vasarā, vasarnīcā, un tas bija rozā. Iemīlēt nākamo Mondavi vīnu šķita tikai pašsaprotami.
26. DON RAMÓN CASK MATURED RED - pirkts veikalā "Don Gastranom". Kopā ar sieriem - nekādu, iebildumu pret šo vīnu.
27. Dow’s Fine Tawny Port - ass. Pirmo reizi šķita, ka sajūtu, ka protvīni tomēr arī ir dažādi.
28. Santi L'INFINITO Bardolino Chiaretto Doc - Veneto - vasaru, vasaru, dodiet man vasaru!
29. Villa Girardi, Bardolino Classico doc - Verona - šajā brīdī atzīstos, ka vairs nespēju atcerēties, kā vīni garšo, nespēju raksturot to garšu, vien apjaušu, ka vīnu baudīšana draugu pulkā ir kaut kas brīnišķīgs. Atzīstos, ka 101 vīnu saraksts ir attīstījis manī apzinātību vīnu dzeršanā - es vismaz pievēršu uzmanību tam, ko dzeru. Laikam ir pienācis brīdis spert nākamo soli - sākt tiešām baudīt, mācīties aprakstīt aromāta un garšas nianses. Tagad galvenais neiekrist tik pazīstamajās "sistemātiskās mācīšanās" lamatās, kas atņem drosmi. Kā apgūt vīnu valodu?; kā atcerēties vīnu garšas? - atbildes man vēl nav. Baudītais vīns nebija Classico un bija 2010.gada.
30. Chianti DOCG La Ginestra, 2009 - lielisks. Vīns, ko gribas baudīt vēl un vēl.
31. Ramos Pinto Porto Tawny Superior - iespējams, ziņa par to, ka protvīni esot arī gruzīniem, ko uzzināju pērkot šo portvīnu, neļāva man tā īsti atcerēties šī protvīna garšu. Lai arī, kuru es mānu - šobrīd portvīni man dalās divās grupās - saldi un asi ;)
32. Simonnet Vebvre Chablis, 2010 - vīns par godu vietai, uz kuru Burgundijas ceļojumā slinkuma pēc neaizbraucām. Bet vajadzēja, ai, kā vajadzēja. Tā minerālu garša... tā tomēr ir tik īpaša... Baudāms divatā!
33. Carpineto, Chianti D.O.C.G., 2010 - dzēru šo vīnu un domāju, Jana gan priecātos, ka dzeru vīnu no bioloģiskās saimniecības :D Priekā, Jana! Šo mums būs jāizdzer kādreiz kopā ;)
34. Azur Rosé 2011 - rūgtens.
35. Lindeman's Semillon Chardonnay Cawarra 2010 - klasika manām iesācēja garšas kārpiņām ;)
36. Cono Sur Bicycle Merlot Rosé 2010 - saldeni rūgts.
37. Cantina Zaccagnini Montepulciano D'abruzzo 2010 - dzēru, kad biju ļoti bēdīga, garšu īsti neatceros. Atceros, ka priekš itāļu eksportētā vīna bija pārsteidzoši labs. Vīns, pēc kura nepalika mieles par itāļu labo mārketingu :) Bet, nu mārketings galīgi nav slikts - mājas lapā itāļu dziesma :D
38. Sileni Cellar Selection ML Sauvignon Blanc 2011 - svaigs un baudāms, iet iekšā klunkšķēdams, bez uzspēlēta smakluma.
39. Woodhaven Chardonnay 2009 - maigāks par Sauvignon, kāds pārsteigums, ne :D
40. Gallo Family White Zinfandel 2010 - mīlu vienkāršus rozā vīnus, tie ir vasarīgi.
41. Taylor's Late Bottled Vintage 2005 - Portugāle mani vilina savos tīklos...ar portīvu.
42. Ramos Pinto Porto Tawny Superior - vēl vienu reizi. Atkal atmiņā palika tikai ar savu skaisto etiķeti un muzikālo mājas lapu. Kas ar mani notiek? Kāpēc nespēju atcerēties nevienu pašu aromātu?
43. Sumarroca Brut - spāņu dzirkstošais, lielisks aperatīvs.
44. Badiali Lacrima di Morro d'Alba 2010 - nu, tā...nekā...
45. Viña la Encineda - gardi, gardi, gardi. Un daudz uzticamāk kā itāļu vīni. Tas varbūt tāpēc, ka Rīgā ir specializētie spāņu veikaliņi ar uzticamākām pārdevējām ;)
46. Wolf Blass Eaglehawk Semillon Chardonnay - vienkāršība. Man nebūtu bijis iebildumu nobaudīt šo, bet patiesībā es baudīju šo. Tāpēc spēkā paliek slēdziens - vienkāršība.
47. Wolf Blass Eaglehawk Shiraz - teiksim tā, otreiz vairs šādu vīnu neizvēlēšos. Varbūt šis arī ir pamēģināšanas vērts, bet attēlā pievienotais - nu, tā, ne tā, ka ļoti...
48. Durbes Veltes. Ābolu - aroniju vīns. Pussalds mājas vīns. Apraksts atbilst saturam... sula :D
49. Langlois Cabernet D'Anjou Rosé - kaut vasara nebeigtos, kaut šo vīnu varētu baudīt vēl un vēl. Tik izcils rosé!
50. Santa Rita Héroes Rosé Shiraz - ražotājs, kurš mājas lapā neatzīstas, ka ražo šādu vīnu... hmm. Atradu lapu, kurā ir pieejams arī šī vīna apraksts!!! Juhū. Vīns bija ļoti pieklājīgs, lai arī ne tik izsmalcināts, kā Langlois Cabernet D'Anjou Rosé. Var atkārtot :)
51. Kutman Nar Şarabı - vīns Durbes Veltes kategorijā ;) Sula. Skāba. Vē.
52. Tio Pepe Dray Sherry - bauda!
53. Fino Romate - bauda! Varbūt man vienkārši garšo šeriji? Lai vai kā - bauda, bauda, bauda :)
54. Dow's Tawny Port - to, ka man garšo portvīni, zinu jau sen. Šis nav izņēmums.
55. Jacob's Creek Shiraz Cabernet - pudele skaista, garša - jui... Vai nu es kaut ko nesaprotu, vai nu šis vīns bija ļoti, ļoti, nu, ļoti, ļoti skābs.
56. Woodhaven Chardonnay 2009 - jauka atkal redzēšanās.
57. Le Poussin Rose Grenache - ražots Pays D'Oc, precīzāk iekš Camargue Languedoc. Acij un garšas kārpiņām bija prieks.
58. Chateau de la Roulerie Rosé d'Anjou - acij bija lielāks prieks, kā garšas kārpiņām. Noteikti ir citi rosé, kuriem es šobrīd dotu priekšroku.
59. Trapiche Sauvignon Blanc - nekļūdīga iesācēja izvēle, vienkārši un baudāmi.
60. Willm Riesling Réserve - brīnišķīgs, maigs, niansēts, veldzējošs.
61. Martini Asti - bez izsmalcinātas liekulības - man garšo Martini Asti. Reizēm ;)
62. Jean Remour Mousseaux Vin Blanc Brut - dzerts uzreiz pēc Asti šķiet neizturami skābs, BET - niansēts, aromātisks, svaigs. Un ziniet, dzirkstošos vīnus var dzert ne tikai svētkos. Tas var būt lielisks dienas noslēgums draugu pulkā arī darba dienas vakarā :)
63. Lindeman's Cawarra Semillon Chardonnay - nekļūdīga izvēle, ja ir vēlēšanās "vienkārši iedzert vīnu dārzā", bez domas, bez niansēm, bez mērķa.
64. Valdepalacios Rosado Joven - jo vecāka kļūstu, jo vairāk man patīk rozā. Domāju, ka mātišķā krāsa, izrādās tajā esot arī sava daļas agresijas. Es laikam palikšu tomēr pie viedokļa par maigo, mātišķo, sievišķo. Gluži kā šī vīna garša - maiga un sievišķīga.
65. Piemonte  D.O.C Sauvignon Blanc - prognozējama garša, prognozējama baudu. Bez vilšanās, ja garšas kārpiņas priecē skaidri, saprotami aromāti.
66. Douglas Green, Shiraz - mani tomēr mulsina, kāpēc dzeru vīnu, kura etiķete atšķiras no "oficiālajās mājās lapās" pieejamās informācijas. Piemēram, šis: skaidri un gaiši - Shiraz, bet etiķete, kā Merlot Malbec. Shiraz baudīšanā tālāk par "piparots", "stiprs" un "vairs neko nejūtu" neesmu tikusi. Bet ko gan var cerēt pēc 66 vīnu izdzeršanas. Tas ir kā mācīties burtus. Nianšu laiks vēl priekšā ;)
67. Gallo White Zinfandel - nekļūdīga izvēle, ja rodas vēlme "padzerties" vīnu, lai cik arī nepieklājīgi un nesmalki tas neizklausītos.
68. Mājas vīns "Upeņu - medus - bērzu" 2012 - mājas vīnu sirsnība ir neapstrīdama un kompensē jeb kādas garšas nepilnības.
69. Schwäbischer Landwein rot - meži Švābiem skaisti, bet vīns (vismaz šis konkrētais)... viduvējs.
70. Lawson's Dry Hills Gewurztraminer 2008 - manā vīna ledusskapī nejauši nokļuvis brīnums. Izcils, izcils, IZCILS! Laikam esmu pateicību parādā kādam slepenam visiem.
71. Estrella de Murviedro, Blanco - deserta vīns un pūdēts mīkstais siers ir neapstrīdami viens no maniem iecienītākajiem desertiem. Jau gadiem.
72.Barton & Guestier, 2011 Reserve Vin de Pays d'Oc Chardonnay - uz 7.
73. Martini & Rossi, NV Spumante Rose - dzēriens draugu lokā, kad noskaņojums jau tāpat ir labs un viss, kas tiek celts galdā šķiet labu labais.
74. Simonsig, 2009 Pinotage - gardi, maigi, aizmirstami. Baltie Simonsig man atmiņā ir palikuši daudz spilgtāk.
75.Barton & Guestier, 2011 Reserve Vin de Pays d'Oc Cabernet Sauvignon - neatceros.
76. Vilicus Crianza 2008 Rioja - dāmu vīns, maigs, augļains spānis.
77. Rozes, Tawny Porto - kārtējais prātu priecējošais stiprinātais vīns. Ražotājs viltnieks - mājas lapā liek tikai vīnus ar balvām un eksemplāru, kas pirkts uz kuģa un baudīts slēpošanas laikā nav atrodams.
78. Pinord 2008 Clos de Torribas Crianzas Penedes Tempranillo - pirkts pēc rekomendācijas, attaisnoja ieteikumu; bagātīgs, bet neuzbāzīgs.
79.Jacob's Creek 2010 Shiraz - kaut kā par asu man tie širazi.
80. Carmen 2011 Cabernet Sauvignon - visi Cabernet Sauvignon atmiņā saplūst vienā lielā vīna upē un neveido nekādas atšķrības. Arī šis ir pievienojies lielajai Cabernet Sauvignon vīna upei.
81.Patriarche Pere et Fils NV Heritage Mousseaux Demi-Sec - daudzsološa etiķete, garšā - vilšanās. Pētu ražotāja mājas lapu, konkrēto eksemplāru atkal neatrodu. Ā - izrādās galda vīns. Arī pievienotais attēls nav paties, jo mēs "baudījām" demi-sec, nevis brut ;)
82.Harveys, Bristol Cream Jerez Pedro - o, šerijs, šerijs, šerijs, vecu angļu dāmu dzēriens. Lielisks šerijs ar romantisku vēsturi, kas nu ir kļuvusi par vienu rindiņu BeamGlobal.com brendu sarakstā. Tukša Bristoles zilā pudele rotās manu balkonu.
83.Offley NV Tawny Porto - slēpošanas stiprināto vīnu kolekcija. Tagad zinu, ka izšķir Ruby un Tawny protvīnus. Viens zināšanu solis sperts.
84.Cantine Florio 2007 Vecchioflorio Dolce Marsala Superior - jaunatklājums stiprināto vīnu pasaule - marsala! Negaidīti tīkama iepazīšanās.
85.Bouchard Aine et Fils, 2010, Vin de Pays d'Oc Pinot Noir - maigs, interliģents. Pinot Noir pamanāmi veidojas par vienu no manām iecienītajām sarkanajām vīnogu šķirnēm (nemanāms Sideways efekts ;)
86.Beringer Vineyards 2011 Rose Zinfandel Blend - rozā un Zinfandel ir lieliska kombinācija, tomēr Woodbridge man sirdij tuvāks.
Turpinājumam sekojiet mobilajā aplikācijā Delectable.
Mans lietotāja vārds ir Linda Vituma.
ps. Vīns esot romantiķu dzēriens. Vai man pietiek romantikas dzīvē, ja jūtu, ka zaudēju interesi par vīniem?
vai varu lūgt Jums padomu,
kur Rīgā/Latvijā Jūs pirkāt šo vīnu ?
Cantina Zaccagnini Montepulciano D'abruzzo 2010
Es arī to esmu uzdāvinājusi un cilvēki ir vnk sajūsmā, BET esmu apbraukusi visu Rīgu un nav, es nesaprotu - kur es to varēju nopirkt un neviens man nevar pateikt, ne Vīna Studija, ne Eirovīns, ne mazie veikali :)
gribu šobrīd atrast arī 2006.gadu.
Garša šim vīram ir brīni'ķīga.
priecāšos, ja padalīsieties :)
diemžēl jāsaka, ka neatceros, kādos apstākļos tiku pie šī vīna. Tomēr šādās situācijās lieliskas padomdevējas man parasti ir bijušas Gourmet vīna veikalu pārdevējas. Īpaši Alfas Gorument.
DŪLU / VECMĀŠU MĀJAS LAPAS
Latvijas Dūlu Apvienība - Latvijas dūlas
Siguldas Dūlas - Siguldā dzīvojošas dūlas sniedz atbalstu Siguldā, Cēsīs un to apkaimē
Dūla Linda Rozenbaha - atbalsts māmiņai
Dūlas Elvīra un Natālijas - atbalsts māmiņām (kriev.val.)
Dūla un vecmāte Līga Giniborga - Paradīzes dārzs
Dūla un vecmāte Baiba Stikute - Svētība
Dūla Ilze Veske - ģimenes centrs "Liepa"
Vecmāte, dūla, zīdīšanas konsultante Anete - 9 mēneši
Labo sajūtu stūrītis - mammām un par mammām
Jasmīns - vecmāte Žanete Eglīte
Pagriezieni - vecmāte Elīza Romānova
Dūla, zīdīšanas konsultante - Anita Oļukalna (Siguldiete)
Dūlas Ilze Kuduliņa un Dace Lisovska - Dūlu prakse
Elpa dzemdībās - dūla Zīle Dāvidsone
Iegurņa veselības speciāliste (dūla apmācībā) - Gundega Dūmiņa
Līna - ģimeņu psiholoģiskā atbalsta centrs
Debesmanna - pirms un pēcdzemdības depresijas atbalsta lapa.
Inga Akmentiņa-Smildziņa - Ingas radītais protāls mammamuntetiem.lv
PEP mammas - pirmā emocionālā palīdzība mammām
Latvijas Mājdzemdību ģimeņu apvienība - cilvēcīgi, daudzpusīgi, par izvēles iespējām
Kristine Zavele - bērnu un ģimeņu fotogrāfe, PEPmamma
Stārķa ligzda - ģimenes veselības centrs
Mani Slingi - tuvāk māmiņas sirdspukstiem
Aijas Apsītes Prakse - par spēju saprasties
Ziedu enerģija - Baha ziedu terapija
Aviva Romm - Integrative Medicine for Women and Children
Dr.Tereško tējas - par ārstniecības augiem
Latvijas Teravādas budisma biedrība - par klusumu sevī
Lai ikviens varētu lasīt - angļu valodas fonika
Rachel Reed - Midwife Thinking
Ginekologu un dzemdību speciālistu asociācija
Jack Newman - pediatrs par krūts ēdināšanu
Suzanne Colson - bioloģiska krūts ēdināšana (Laid-back breastfeeding)
Thomas W. Hale, RPh, PhD - precīzi un smalku par krūts ēdināšanu un medikamentiem, par medikamentiem mammas dzīvē.
© copyright 2008-2012 Linda Vītuma